Hva må jeg ta hensyn til første gang jeg bruker bordvannsfilteret og når jeg skal skifte ut filterpatronen?
Før første gangs bruk eller etter utskifting av filterpatronen bør du rengjøre kanne, trakt og lokk i BWT-bordvannsfiltersystemet med oppvaskmiddel og deretter skylle dem nøye med varmt vann. Ikke bruk skurende rengjøringsmidler eller skuresvamp, ettersom dette kan føre til riper på BWT-bordvannsfilteret. Kanne og trakt tåler oppvaskmaskin. Lokket skal ikke vaskes i oppvaskmaskinen.
.
For at filteret skal fungere så godt som mulig, anbefaler vi å legge den nye filterpatronen i springvann i fem minutter og så helle ut dette vannet.

 
Sett deretter den nye filterpatronen inn i trakten til bordvannsfiltersystemet med et lett trykk.
 
Dersom bordvannsfilteret er utstyrt med det automatiske fyllesystemet ""Easy-Fill"", trenger du ikke ta av lokket når du skal fylle på. ""Easy-Fill""-systemet åpner seg automatisk når vannstrålen treffer åpningen, og lukker seg automatisk når påfyllingen er ferdig.
Hell ut den første, filtrerte vannpåfyllingen, og fyll opp BWT-bordvannsfiltersystemet på nytt. I begynnelsen kan det finnes små, svarte partikler i vannet. Det er helt ufarlig aktiv kull som skylles ut av filteret. I slike tilfeller anbefaler vi en ny påfylling til vannet er klart og uten partikler.
BWT-bordvannsfiltersystemet er nå klart til bruk.